Zárthelyi feladatok számítógép-hálózatok tárgyból
Minden kérdésnél 1 pont szerezhető, összetett kérdéseknél részpont is kapható.  Figyelem! A kérdések közül egyet áthúzhat.  Az értékelésnél csak az első 15 át nem húzott kérdést vesszük figyelembe.  Ahhoz, hogy a ZH a vizsgába beszámítson, legalább a pontok 60%-át, azaz 9 pontot kell megszerezni.  A zárthelyi megírása, sőt beadása sem kötelező.  Ez csak egy lehetőség, de ugyanakkor csak egy lehetőség, pótZH nem lesz.  A be nem adott vagy gyenge eredményű ZH nem jelent hátrányt a vizsgán, sőt a beszámíthatóság határát elérő ZH esetén is a hallgató dönti el, hogy kéri-e a ZH eredmény beszámítását vagy sem.
A feladatok kidolgozására rendelkezésre álló idő 30 perc, amely 5 perccel meghosszabbítható, ha a hallgatók példamutatóan viselkednek.
1.	Ethernet hálózatoknak milyen fajtáit ismeri. Soroljon fel legalább 5-öt szabványos megnevezéssel.
2.	Rajzolja le az IEEE 802.3 keret szerkezetét. Írja be a mezők nevét és föléjük azok hosszát is!
3.	 Miért van szükség arra, hogy megszabják az Ethernet keret minimális hosszát?
4.	Milyen közeghozzáférési algoritmust használnak az Ethernet hálózatok? (pontosan, minden jellemzőjét megadva nevezze meg, az algoritmus működését ne írja le.)
5.	Minek a rövidítése az FDDI? (angolul is és magyarul is kérem) Miért nem helytálló ez a név? (szinte minden elemében…)
6.	Mire jó a kettős gyűrű? Hogyan történik ez? (ha az első kérdésre helyesen válaszolt, akkor meg fogja érteni a második kérdést is)
7.	Mit jelent FDDI-nál a késői token? Adhat-e az állomás ilyenkor? (Gondolkozzon!)
8.	Mit jelent, és mire jó a 4b/5b kódolás?
9.	Sorolja fel egy struktúrált kábelezési rendszer (passzív) részeit! (5 dolgot említsen)
10.	Mi az az alapvető jellemző, ami alapján a kábel kategóriákat meghatározták? Hogyan mérné meg ezt egy adott kábel esetén?
11.	Hogyan épül fel egy SF/UTP kábel? (rajz+magyarázat)
12.	Mi a modellezés (modell alkotás) definíciója?
13.	Ismertesse az eseményvezérelt diszkrét idejű szimuláció algoritmusát!
14.	Mit tud a DSSS kódolásról? (hogyan működik)
15.	Milyen frekvencia tartományt jelent, és milyen célokra használható az ISM sáv?
16.	Rajzoljon egy korrekt és értelmes grafikont, ami minden alaki kellékkel rendelkezik!